Ցեղ (ֆիլմ, 2014)

«Ցեղ» (), ռեժիսոր Միրոսլավ Սլաբոշպիցկու առաջին լիամետրաժ ֆիլմն է։ «Ցեղը» ֆիլմը փորձարարական է՝ «21-րդ դարի համր ֆիլմ», որտեղ խաղում են խուլ ու ոչ պրոֆեսիոնալ դերասաններ։ Բացառությամբ ֆոնային հնչյունների, ոչ մի կերպար ոչ մի բառ չի խոսում. բոլոր կերպարներն օգտագործում են ժեստերի լեզուն, և ֆիլմը չի ուղեկցվում ենթագրերով։ Պրեմիերան Ուկրաինայի կինոթատրոններում տեղի է ունեցել 2014 թվականի սեպտեմբերի 11-ին։ Ֆիլմը Ուկրաինայի և Նիդեռլանդների կինոարտադրողների համագործակցության արդյունք է։

Ֆիլմը 2015 թվականի Օսկարի անվանակարգում Ուկրաինայի կողմից ներկայցված ֆիլմերից մեկն է 2015 թվականին ֆիլմը ստացել է «Նիկա մրցանակը՝ «ԱՊՀ և Բալթյան երկրների լավագույն ֆիլմ անվանակարգում»։

Սյուժե 

Ֆիլմը պատմում է խուլ Սերգեյի առաջին սիրո դրամատիկ պատմությունը, ով սկսում է իր դասերը գիշերօթիկ դպրոցի 11-րդ դասարանում։ Ֆիլմի սյուժեն հիմնված է հերոսի հարաբերությունների հիման վրա իր դասընկերների և ընկերուհու՝ Անյայի հետ։

Նկարագիր 

Ֆիլմում 20 խուլ կերպարներ ամբողջությամբ շփվում են ժեստերի լեզվով, գրեթե բոլոր կերպարներին մարմնավորել են ոչ պրոֆեսիոնալ դերասաններ։

Ֆիլմում ցուցադրվում է մի պատմություն, որը մասամբ հիմնված է իրական իրադարձությունների վրա։ Իրադարձությունների իսկության և ռեալիզմի էֆեկտ ստեղծելու համար ֆիլմը նկարահանվել է գիշերօթիկ դպրոցի լսողության խանգարումներ ունեցող երեխաների կյանքի «լրտեսման» եղանակով։ Նկարահանումները տեղի են ունեցել Կիևի և Կիևի շրջանի գիշերօթիկ դպրոցներում։

Ֆիլմի գաղափարը ծնվել է ռեժիսոր Սլաբոշպիցկու «Խուլություն» (ուկրաիներեն) կարճամետրաժ ֆիլմից։

The «Ցեղ»-ը ձեռք է բերվել Ֆրանսիայում, Դանիայում, Նիդեռլանդներում և Ճապոնիայում լայնորեն վաճառքի համար։

Մրցանակներ 

2014 թվականի Կաննի կինոփառատոնում ֆիլմը ստացել է երեք «Քննադատությունների շաբաթ» մրցանակ չորս հնարավորից։

 Nespresso Գրանպրի,
 «Հայտնության» մրցանակ,
 «Gan» հիմնադրամի դրամաշնորհ։

Այդպիսով, ֆիլմը դառնում է միակը, որն այդքան մրցանակներ ստացավ Քննադատների շաբաթվա 53-ամյա պատմության ընթացքում։ 2014 թվականի սեպտեմբերի 14-ին Միլանի 19-րդ միջազգային կինոփառատոնում ֆիլմը ճանաչվել է 2014 թվականի լավագույն գեղարվեստական աշխատանք։ 2014 թվականի հոկտեմբերի 19-ին ֆիլմը ստացավ Սաթերլենդի մրցանակը BFI Լոնդոնի կինոփառատոնում՝ օրիգինալ և ուժեղ ռեժիսորական դեբյուտի անվանակարգում։

Ֆիլմը հաղթեց Լեհաստանի «Tofifest» կինոփառատոնում՝ արժանանալով Գրան պրիին՝ «Փայլուն աշխատանք և անմարդկային վերաբերմունքի դեմ անբառության ճիչը» ձևակերպմամբ։

2014 թվականի հոկտեմբերի 24-ին Գենտում կայացած բելգիական փառատոնում, որը նվիրված էր ժամանակակից կինոյի սաունդթրեքերին, ֆիլմը շահեց «Explore Award» մրցանակը։

2014 թվականի նոյեմբերի 13-ին ֆիլմը մրցանակ ստացավ «AFI FEST» հեղինակավոր կինոփառատոնում, որն ամեն տարի անցկացվում է Լոս Անջելեսում։ ԱՄՆ-ի առաջատար կինոքննադատներից կազմված ժյուրին որոշեց շնորհել «VIZIO Visionary Special Jury Award» մրցանակը «Ցեղ»-ի ռեժիսորին՝ ի նշան ֆիլմի պատմողական ձևի վիզուալիզացիայի արտասովոր ձևի։

Ֆիլմը Եվրոպական կինոակադեմիայի կողմից ստացել է մրցանակ, «Եվրոպական բացահայտում» անվանակարգում, իսկ միջոցառումը տեղի էր ունեցել դեկտեմբերի 13-ին Ռիգայի (Լատվիա) Ազգային օպերայում։

Սեպտեմբերի 10-ին ռեժիսոր Միրոսլավ Սլաբոշպիցկին և օպերատոր Վալենտին Վասյանովիչը արժանացան Ալեքսանդր Դովժենկոյի անվան պետական մրցանակին։

«Ցեղ»-ը դասակարգվել է «The 10 Best Films of 2015»-ում (2015 թվականի 10 լավագույն ֆիլմերը)։ Այն կազմվել էր Թոդ Մաքքարթիի կողմից և նրանում ֆիլմը զբաղցրել էր առաջին հորիզոնականը։ 2021 թվականին կազմված հարյուր լավագույն ուկրաինական ֆիլմերի ցուցակում, ֆիլմը զբաղեցնում է 4-րդ տեղը։

2014 թվականին Երևանյան կինոփառատոնի ժամանակ, ֆիլմն արժանացել է «Ոսկե ծիրան» մրցանակին՝ «Լավագույն խաղարկային ֆիլմ» անվանակարգում և ժյուրիի հատուկ մրցանակին։

Ծանոթագրություններ

Արտաքին հղումներ 
 
 «Ցեղ»  Rotten Tomatoes-ում։
 
 
 
 
 
 Հարցազրույց Յանա Նովիկովայի հետ իր դերի մասին «Ցեղ» ֆիլմում
 Rolling Stone article

ԱԽՎ նախագծի հոդվածներ